
ఆంధ్రప్రదేశ్లో ఉన్న నిరుద్యోగులందరికీ రాష్ట్రప్రభుత్వం నిరుద్యోగ భృతిని కల్పించినున్నది. ఆ మేరకు ఆగస్టు 15న అధికారికంగా ప్రకటన చేసే అవకాశం ఉన్నదని ప్రచారం జరుగుతోంది. రాష్ట్ర ప్రభుత్వం తీసుకోబోయే ఈ నిర్ణయం నిరుద్యోగులకు ఒక తీపి కబురు. అయితే కేవలం ఉపాధి కల్పనా కార్యాలయాలలో పేర్లు నమోదు చేసుకున్న వారికి మాత్రమే నిరుద్యోగ భృతి కల్పించాలని ప్రభుత్వం నిర్ణయం తీసుకోవాలని ఆలోచిస్తున్నది. ఈ అంశాన్ని రాష్ట్రప్రభుత్వం పునారాలోచించాలి. ఎందుకంటే చాలామంది గ్రామీణ విద్యార్థులు, అవగాహన లేని విద్యార్థులు ఉపాధి కార్యాలయాలలో తమ వివరాలు నమోదు చేసుకోలేదు. ఎంప్లాయిమెంట్ ఎక్చేంజ్లలో నమోదు చేసుకోని వారి సంఖ్య ఎక్కువగానే ఉన్నది. ఈ నిరుద్యోగ భృతి ముఖ్యంగా విద్యార్థులకే చెందాలి. కావున దీనికొరకు ప్రభుత్వం ప్రత్యేకంగా ఒక వెబ్ సైట్ను రూపొందించి ఆన్లైన్లో దరఖాస్తులు స్వీకరించాలి. నిరుద్యోగుల వివరాలను సేకరించడంలో భాగంగా దారిద్ర్యరేఖకు దిగువన ఉన్న విద్యార్థుల వివరాల సేకరణకుగాను తెల్ల రేషన్ కార్డును ప్రాతిపదికగా తీసుకున్నట్లయితే నిజమైన నిరుద్యోగులు ఎక్కువశాతం బయటపడతారు. అదే విధంగా నిరుద్యోగుల్లో కొందరికి తెల్ల రేషన్ కార్డు లేదు. వీరినీ దృష్టిలో ఉంచుకుని ఇటువంటి వారి వివరాల కొరకు కుటుంబ సంవత్సర ఆదాయాన్ని పరిగణలోకి తీసుకొని, తద్వారా నిజమైన నిరుద్యోగులను ఎంపిక చేసి, వారికే నిరుద్యోగభృతి అందచేయాలి. ఈ నిధులు పక్కదారి మళ్లకుండా నగదు మొత్తాన్ని నిరుద్యోగుల ఖాతాలలో నేరుగా ప్రతినెల జమ చేయాలి. అదే విధంగా, నిరుద్యోగులను సామాజిక కార్యక్రమాలలో పాల్గొనేటట్లు చేయాలన్న ప్రభుత్వ ఆలోచన బాగున్నది. దీనిద్వారా నిరుద్యోగులలో, పౌరులలో స్నేహం, సోదరభావాలు పెరుగుతాయి. తద్వారా ఐక్యత అలవడుతుంది. పౌర సమాజంలోనూ సేవా కార్యక్రమాలు ఊపందుకుంటాయి.- దూదేకుల సుబ్బ సిద్దయ్య, వెంకటాపురం, కర్నూలు జిల్లా

aandhrapradeshlo unna nirudyogulandariki rashtraprabhutvam nirudyoga bhrutini kalpinchinunnadi. aa meraku aagastu 15na adhikaarikamgaa prakatana chese avakaasam unnadani prachaaram jarugutondi. rashtra prabhutvam teesukoboye ee nirnayam nirudyogulaku oka teepi kaburu. ayithe kevalam upaadhi kalpana kaaryaalayaalalo paerlu namodu chesukunna vaariki matrame nirudyoga bhruti kalpinchaalani prabhutvam nirnayam teesukovaalani aalochistunnadi. ee amsaanni rashtraprabhutvam punaaraalochinchaali. endukante chaalaamandi graameena vidyaarthulu, avagaahana laeni vidyaarthulu upaadhi kaaryaalayaalalo tama vivaraalu namodu chesukoledu. emploiment ekchenjlalo namodu chesukoni vaari sankhya ekkuvagaane unnadi. ee nirudyoga bhruti mukhyamgaa vidyaarthulake chendali. kaavuna deenikoraku prabhutvam pratyekamgaa oka veb saitnu roopondinchi aanlainlo darakhaastulu sweekarinchaali. nirudyogula vivaraalanu sekarinchadamlo bhagamga daaridryarekhaku diguvana unna vidyaarthula vivaraala sekaranakugaanu tella reshan kaardunu praatipadikagaa teesukunnatlayite nijamaina nirudyogulu ekkuvasaatam bayatapadataru. adhe vidhamgaa nirudyogullo kondariki tella reshan kaardu ledu. veerinee drushtilo unchukuni ituvanti vaari vivaraala koraku kutumba samvatsara aadaayaanni pariganaloki teesukoni, tadwara nijamaina nirudyogulanu empika chesi, vaarike nirudyogabhruti andacheyaali. ee nidhulu pakkadari mallakunda nagadu mottaanni nirudyogula khaataalalo nerugaa pratinela jama cheyali. adhe vidhamgaa, nirudyogulanu saamaajika kaaryakramaalalo palgonetatlu cheyalanna prabhutva aalochana bagunnadi. deenidwara nirudyogulalo, pourulalo sneham, sodarabhavalu perugutaayi. tadwara aikyata alavadutundi. poura samaajamloonuu seva kaaryakramaalu oopandukuntaayi.- doodekula subba siddayya, venkatapuram, karnoolu jilla